CELEX: 32016R1007
Language: hr
Date: 2016-06-22 00:00:00
Title: Provedbena uredba Komisije (EU) 2016/1007 оd 22. lipnja 2016. o odobrenju amonijeva klorida kao dodatka hrani za preživače, osim janjadi za tov, i za pse i mačke (nositelj odobrenja Latochema Co. Ltd) (Tekst značajan za EGP)

23.6.2016   
            
            
               HR
            
            
               Službeni list Europske unije
            
            
               L 165/10
            
         PROVEDBENA UREDBA KOMISIJE (EU) 2016/1007
   оd 22. lipnja 2016.
   o odobrenju amonijeva klorida kao dodatka hrani za preživače, osim janjadi za tov, i za pse i mačke (nositelj odobrenja Latochema Co. Ltd)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje amonijeva klorida. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje amonijeva klorida kao dodatka hrani za preživače, mačke i pse te njegovo razvrstavanje u kategoriju dodataka „zootehnički dodaci”.
            
         
               (4)
            
            
               Provedbenom uredbom Komisije (EU) br. 832/2012 (2) dodatak je već odobren za uporabu za janjad za tov.
            
         
               (5)
            
            
               Europska agencija za sigurnost hrane (dalje u tekstu: „Agencija”) u svojem je mišljenju od 4. prosinca 2015. (3) zaključila da se smatra da pripravak amonijeva klorida u predloženim uvjetima uporabe nema negativan učinak na zdravlje životinja, zdravlje ljudi ili na okoliš te da se njegovom uporabom može sniziti pH-vrijednost urina. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
            
         
               (6)
            
            
               Procjenom amonijeva klorida utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je naveden u prilogu ovoj Uredbi.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Amonijev klorid kako je naveden u prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje pod uvjetima utvrđenima u tom prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Provedbena uredba Komisije (EU) br. 832/2012 od 17. rujna 2012. o odobrenju pripravka amonijevog klorida kao dodatka hrani za životinje za janjad za tov (nositelj odobrenja Latochema Co. Ltd) (SL L 251, 18.9.2012., str. 27.).
   
      (3)  EFSA Journal 2016.; 14(1):4352.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
            
                  mg aditiva/kg potpune krmne smjese s udjelom vlage od 12 %
               
            
                  
                     Kategorija zootehničkih dodataka hrani za životinje. Funkcionalna skupina: ostali zootehnički dodaci hrani za životinje (snižavanje pH-vrijednosti urina)
                  
               
            
                  4d7
               
               
                  Latochema Co. Ltd
               
               
                  Amonijev klorid
               
               
                  
                     Sastav dodatka
                  
                  amonijev klorid ≥ 99,5
                  kruti oblik
                  
                     Karakteristike aktivne tvari
                  
                  amonijev klorid ≥ 99,5 %
                  NH4Cl CAS br.: 12125-02-9
                  natrijev klorid ≤ 0,5 %
                  proizveden kemijskom sintezom
                  
                     Analitička metoda
                      (1)
                  
                  Kvantifikacija amonijeva klorida u dodatku hrani za životinje: titracija natrijevim hidroksidom (monografija Europske farmakopeje 0007) ili titracija srebrnim nitratom (monografija JECFA-e „Amonijev klorid”)
               
               
                  Preživači, osim janjadi za tov
               
               
                  —
               
               
                   
               
               
                  10 000  za razdoblje hranidbe koje ne prelazi tri mjeseca
                  5 000  za razdoblje hranidbe koje prelazi tri mjeseca
               
               
                  
                              1.
                           
                           
                              Dodatak se u hranu za životinje unosi u obliku premiksa.
                           
                        
                              2.
                           
                           
                              Za korisnike dodatka i premiksa subjekti koji posluju s hranom dužni su utvrditi operativne postupke i odgovarajuće organizacijske mjere za uklanjanje mogućih opasnosti od udisanja, doticaja s kožom ili očima. Ako se rizici s pomoću tih postupaka i mjera ne mogu smanjiti na prihvatljivu razinu, pri uporabi dodatka i premiksa potrebno je nositi odgovarajuću osobnu zaštitnu opremu.
                           
                        
                              3.
                           
                           
                              Mješavina različitih izvora amonijeva klorida ne smije prelaziti dopuštene maksimalne razine u potpunoj krmnoj smjesi za preživače, mačke i pse.
                           
                        
               
                  13. srpnja 2026.
               
            
                  Mačke
                  Psi
               
               
                  5 000 
               
            
         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports